ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቤት ምኽሪ ሰብኣዊ መሰላት ሕቡራት ሃገራት ኣብ ጉዳይ ኤርትራ ተነቒፉ 16 ጥቅምቲ 2018 ምንጪ ስእሊ, AFP መግለጺ ስእሊ, መረጻ ኣባላት ቤትምኽሪ ሰብኣዊ መሰላት ኣብ ማእከላይ ቤትጽሕፈት ሕቡራት ሃገራት ኒዉዮርክ ኤርትራ እትርከበን ብምግሃስ ሰብኣዊ መሰላት ኣብ ቅድሚት ዝስርዓ ሃገራት ናብ ቤት ምኽሪ ሰብኣዊ መሰላት ምምራጸን ነቲ ትካል ምድኻም ምዃኑ ተገሊጹ። ሓፈሻዊ ባይቶ ሕቡራት ሃገራት ብዓርቢ 12 ጥቅምቲ ኣብ ዝወዓሎ መጋባእያ ኤርትራ ኣባል ቤት ምኽሪ ሰብኣዊ መሰላት ክትኸውን መሪጹ። ካብ መንጎ እተን ተመሪጸን ዘለዋ 18 ሃገራት፡ ብሕሉፍ ምግሓስ ሰብኣዊ መሰላት ክኽሰሳ ዝጸንሓ ሃገራት ይርከባ። ንኣፍሪቃ ወኪለን ናብቲ ቤት ምኽሪ ተጸምቢረን ዘለዋ ሃገራት ኤርትራ፡ ቡርኪና ፋሶ፡ ካሜሩን፡ ሶማልን ቶጎን ኢየን። ጉዳይ ሰብኣዊ መሰላት ኤርትራ ተዘትይሉ ተቓውሞ፡ ኣንጻር ኣባልነት ኤርትራ ኣብ ቤት ምኽሪ ሰብኣዊ መሰላት "ምኽፋት ዶብ ኢትዮ-ኤርትራ፡ ሞሳ ሰላም ክቡር ምዃኑ ዘርኢ'ዩ" እንተኾነ ግና፡ ኤርትራን ፊሊፒንስን ምስቲ ዝጸንሐ ጸብጻብ ናይ ምግሃስ ሰብኣዊ መሰላት ንኣባልነት ቤት ምኽሪ ሰብኣዊ መሰላት ብቑዓት ከም ዘይኮናን ኣባል ሃገራት ካብ ምምራጸን ክቑጠቡን ዝተፈላለዩ ኣካላት ክጉስጉሱ ጸኒሖም ኢዮም። ኤርትራ ኣብ ኣተሓሕዛ ሰብኣዊ መሰላት ብተደጋጋሚ ክትክሰስን ነዚ ከጻሪ ብቤት ምኽሪ ሰብኣዊ መሰላት ዝቖመ መርማሪ ኮምሽን'ውን ወላ'ኳ ናብ ኤርትራ ክበጽሕ እንተዘይከኣለ፡ ኣብ ኤርትራ ብሜላ ዝዝዉተር ሰፊሕን ገዚፍን ግህሰት ሰብኣዊ መሰላት ይፍጸም ምህላው ከም ዝተገንዘበ ኣብ ጸብጻቡ ኣስፊሩ ኢዩ። መንግስቲ ኤርትራ ግና እቲ ክስታት ፖለቲካዊ ኣጀንዳ ናይ ተጻባእቲ ሃገራት'ዩ ዝብል ምላሽ'ዩ ዝህበሉ። እቲ ቤት ምኽሪ ኣብ ሰብኣዊ መሰላት ኣሽካዕላል ይጻወት ኣሎ ብምባል፡ ኣሜሪካ ኣብ ወርሒ ሰነ ኣባልነታ ከም ዝሰሓበት ዝዝከር'ዩ። እንተኾነ ግና፡ እቲ ኣካል ኣብ ዝተፈላለየ ኩርንዓት ዓለም ወሳኒ ተራ ከም ዝጻወት ይግለጽ። ምንጪ ስእሊ, NurPhoto ቤት ምኽሪ ሰብኣዊ መሰላት ሕቡራት ሃገራት መን'ዩ?
